**OBAVIJEST RODITELJIMA O NABAVI UDŽBENIKA I OSTALOG OBRAZOVNOG MATERIJALA ZA 2019./2020. GODINU**

Poštovani roditelji!

Nabava udžbenika i drugih obrazovnih materijala vršit će se sukladno Zakonu o udžbenicima i drugim obrazovnim materijalima za osnovnu i srednju školu (NN 116/2018) od 29. prosinca 2018. godine.

**ODABIR UDŽBENIKA I DRUGIH OBRAZOVNIH MATERIJALA ZA UČENIKE KOJI ĆE U ŠKOLSKOJ GODINI 2019./2020. biti u  2. 3. 4. 6. 7. 8. RAZREDU**

1. Za nabavu **UDŽBENIKA OBAVEZNIH I IZBORNIH PREDMETA**  osigurana su sredstva u Državnom proračunu i njih **će nabavljati Škola**, a učenici će ih dobiti prvog dana nastave. Udžbenici obaveznih i izbornih predmeta su **vlasništvo Škole**, a učenici ih koriste u jednoj školskoj godini i neoštećene vraćaju na kraju godine.
2. **NABAVU DRUGIH OBRAZOVNIH MATERIJALA** (radnih bilježnica, zbirki zadataka, nastavnih listića, atlasa, mapa) , **vršit će**  **roditelji kao i dosadašnjih godina.(Roditelj odabire na koji način će kupiti druge obrazovne materijale: putem narudžbenice, samostalno u knjižarama, samostalno preko internetskih usluga i sl. Škola će na svojoj web stranici, najkasnije do 15. srpnja, objaviti popis drugih obrazovnih materijala, kako bi roditelji mogli izvršiti nabavu istih).**

**ODABIR UDŽBENIKA I DRUGIH OBRAZOVNIH MATERIJALA ZA UČENIKE KOJI ĆE U ŠKOLSKOJ GODINI 2019./2020. biti u  1. i 5.  RAZREDU** **OSNOVNE ŠKOLE**, **KAO I ZA PREDMETE KEMIJA, FIZIKA I BIOLOGIJA U 7. RAZREDU**

**U 1. i 5. razredu te STEM predmetima 7. razreda (kemija, biologija i fizika), od iduće školske godine počet će se provoditi frontalna kurikularna reforme „Škola za život“.**

1. Za nabavu **UDŽBENIKA OBAVEZNIH I IZBORNIH PREDMETA** osigurana su sredstva u Državnom proračunu i njih **će nabavljati Škola**, a učenici će ih dobiti prvog dana nastave. Udžbenici obaveznih predmeta su vlasništvo Škole, a učenici ih koriste u jednoj školskoj godini i neoštećene vraćaju na kraju godine.
2. Škola će obavijest o nabavi **DRUGIH OBRAZOVNIH MATERIJALA** (radnih bilježnica, nastavnih listića, zbirki zadataka, atlasa, mapa…) za razrede u kojima će se provoditi reforma objaviti na web stranici najkasnije do 15. srpnja, nakon što učitelji izvrše odabir.

**U slučaju bilo kakvih nejasnoća obratite se razredniku/razrednici, pedagoginji ili ravnateljici.**